ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660021166

ขอให้ปรับปรุงระบบการให้บริการ กรณีทำบัตรประจำตัวประชาชน ของสำนักงานเขตราชเทวี กรุงเทพมหานคร เนื่องจากวันที่ 22 พฤษภาคม 2566 เวลาประมาณ 15.00 น. ผู้ร้องและบุตรได้เดินทางไปยังสำนักงานราชเวที เพื่อทำบัตรประจำตัวประชาชนครั้งแรกให้กับบุตร ซึ่งบุตรของผู้ร้องอายุ 26 ปี เพราะก่อนหน้านี้บุตรของผู้ร้องไปอยู่ต่างประเทศ ซึ่งปัจจุบันนี้อยู่ที่ประเทศไทย จึงต้องการขอทำบัตรประจำตัวประชาชนครั้งแรก โดยได้ไปที่ฝ่ายงานทะเบียนราษฎร์ ได้ดำเนินการยื่นเรื่องดังกล่าวกับเจ้าหน้าที่เพศหญิง (ไม่ทราบชื่อ-นามสกุล) ซึ่งเจ้าหน้าที่ท่านดังกล่าวได้ชี้แจงว่า " ไม่สามารถทำบัตรประจำตัวประชาชนให้กับบุตรของผู้ร้องได้ เพราะบุตรของผู้ร้องได้ทำการเปลี่ยนนามสกุล จากเดิมใช้นามสกุลของบิดา และเปลี่ยนไปใช้นามสกุลของมารดา ซึ่งผู้ร้องและภรรยาไม่ได้จดทะเบียนสมรสกัน และเลยกำหนดระยะเวลาการทำบัตรประชาชนครั้งแรก เพราะตามกฎหมาย กรณีขอทำบัตรประจำตัวประชาชนครั้งแรก ต้องอายุ 14 ปี อีกทั้งจะต้องเอาเอกสารการเปลี่ยนนามสกุลจากมารดาของบุตรมาด้วย หรืออาจจะต้องนำมารดามาด้วย เพื่อทำการสอบสวน " ซึ่งผู้ร้องได้สอบถามกับเจ้าหน้าที่ว่า " การเดินทางแต่ละที่มีระยะทางที่ไกลมาก ซึ่งหากจะต้องเดินทางไปดำเนินการอาจจะต้องมีค่าใช้จ่ายในการเดินทาง ซึ่งบุตรของผู้ร้องก็สามารถตรวจสอบที่มาที่ไปได้ และมีเอกสารราชการยืนยันที่ชัดเจน เช่น ใบสูติบัตร , หนังสือเดินทาง (Passport) และทางราชการเองก็มีข้อมูลในระบบคอมพิวเตอร์อยู่แล้วซึ่งสามารถตรวจสอบได้ ผู้ร้องสามารถเซ็นรับรองได้หรือไม่ " เจ้าหน้าที่แจ้งว่า " ไม่ได้จะต้องเป็นมารดาอย่างเดียว " ซึ่งมารดาของบุตรอยู่ที่ต่างประเทศหากต้องเดินทางมาดำเนินการเรื่องดังกล่าว อาจจะเสียค่าใช้จ่ายเป็นจำนวนเงินหลายแสนบาท  ซึ่งหากผู้ร้องเองจะต้องเดินทางไปยังจังหวัดสกลนคร เพื่อไปคัดสำเนาเอกสารการเปลี่ยนนามสกุล ก็ไม่สามารถไปดำเนินการแทนได้ เพราะทะเบียนบ้านของบุตรอยู่ที่จังหวัดสกลนคร ที่เป็นบ้านเกิดของมารดา จากกรณีดังกล่าวผู้ร้องเห็นว่าหากทางสำนักงานเขตตั้งเงื่อนไขเกินไปหรือไม่ ซึ่งบุตรของผู้ร้องสามารถตรวจสอบที่มาที่ไปได้ ซึ่งบุตรของผู้ร้องมีเอกสารราชการยืนยัน เช่น ใบสูติบัตร,หนังสือเดินทาง (Passport) และทางราชการเองก็มีข้อมูลในระบบคอมพิวเตอร์อยู่แล้วซึ่งสามารถตรวจสอบได้ และหากจะต้องให้ภรรยาเดินทางมารับรองด้วยตนเอง จะต้องเดินทางจากต่างประเทศหรือหากจะต้องเดินทางไปที่จังหวัดสกลนครจะต้องเสียค่าใช้จ่ายในการเดินทางเป็นจำนวนมาก จึงเห็นว่าทางหน่วยงานภาครัฐควรมีการอำนวยความสะดวกให้กับประชาชน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata